Zápisnica

zo zasadnutia  Komisie školstva, kultúry a športu Miestneho zastupiteľstva mestskej časti Bratislava - Ružinov
zo dňa 19. 10. 2015

Prítomní: PaedDr. Mária Barancová, Ing. Martin Patoprstý, MVDr. Marián Gajdoš,
                   Bc. Radovan Bajer, 
Neprítomní: Mgr. Petra Palenčárová – ospr., PaedDr. Ján Filc – ospr.                

PROGRAM:
      
1.   Otvorenie, privítanie členov komisie

2.  Správa o štruktúre a obsahu výchovno-vzdelávacej činnosti, jej výsledkoch a podmienkach 
     materských škôl v zriaďovacej pôsobnosti mestskej časti Bratislava – Ružinov za školský 
     rok 2014/2015
                                                                                  predkladateľ: Oľga Ličková
                                                                                                         vedúca sekcie riaditeliek 
                                                                                                                                 materských škôl

3.	Správa o štruktúre a obsahu výchovno-vzdelávacej činnosti, jej výsledkoch a podmienkach základných škôl v zriaďovacej pôsobnosti mestskej časti Bratislava – Ružinov za školský rok 2014/2015
                                                                                  predkladateľ: PaedDr. Erika Drgoňová
                                                                                                         vedúca sekcie riaditeľov 
                                                                                                                                 základných škôl

4.	Správa o činnosti  základných škôl  a materských  škôl v zriaďovateľskej pôsobnosti 
      mestskej časti Bratislava – Ružinov za školský rok 2014/2015 - informácia
                                                                                   predkladateľ: Mgr. Viera Kováčová
                                                                                                          vedúca referátu 
                                                                                                                                  metodiky škôl

5.	Návrh všeobecne záväzného nariadenia mestskej časti Bratislava – Ružinov č.../2015 
      zo dňa.......o povinnom zápise dieťaťa na plnenie povinnej školskej dochádzky 
      v základných školách v zriaďovateľskej pôsobnosti mestskej časti Bratislava - Ružinov      
                                                                                    predkladateľ: Mgr. Viera Kováčová
                                                                                                          vedúca referátu 
                                                                                                                                  metodiky škôl

6.  Návrh dodatku č.........Štatútu hlavného mesta Slovenskej republiky zo dňa.......2015                                                                                          
                                                                                   predkladateľ: Mgr. Peter Kopún
                                                                                                          referát právnych služieb

7.    Návrh Všeobecne záväzného nariadenia mestskej časti Bratislava – Ružinov č...../2015
                              z 3. novembra 2015 o úprave  podmienok predaja výrobkov a poskytovania služieb
                              na  trhových miestach  na území mestskej časti Bratislava – Ružinov
                                                                                    predkladateľ: Mgr. Peter Tóth
                                                                                                          vedúci referátu 
                                                                                                           miestnych  daní a
                                                                                                           podnikateľských služieb   

8.   Návrh Všeobecne záväzného nariadenia mestskej časti Bratislava – Ružinov č...../2015
                              z 3. novembra 2015,  ktorým sa vydáva Trhový poriadok pre  trhovisko  na území 
                             mestskej  časti Bratislava – Ružinov
                                                                                   predkladateľ: Mgr. Peter Tóth
                                                                                                          vedúci referátu 
                                                                                                          miestnych  daní a   
                                                                                                                                  podnikateľských služieb  

9.	Informácia o stave hospodárenia a personálnom obsadení v Ružinovskom športovom klube, príspevkovej organizácie k 30. 9. 2015
                                                                                                            predkladateľ: Ing. Ľubomír Lenár
                                                                                                                                   riaditeľ RŠK       

10.	  Návrh  na predĺženie doby nájmu a zníženie nájomného za nájom hnuteľného 
        a nehnuteľného majetku vo vlastníctve hlavného mesta SR Bratislavy, zvereného do 
        správy mestskej časti Bratislava – Ružinov a vo vlastníctve mestskej časti Bratislava– 
        Ružinov Ružinovskému podniku verejno – prospešných služieb, a. s. , so sídlom Mlynské 
        Luhy 19, 821 05 Bratislava, IČO 35 828 064 formou Dodatku č. 3 k zmluve 
        o komplexnom nájme majetku z dôvodu hodného osobitného zreteľa
                                                                                     predkladateľ: Mgr. Katarína Jurkovičová
                                                                                                            referát právnych služieb

11.	 Zoznam dlhodobých prenájmov CULTUS Ružinov, a.s.         
                                                                                     predkladateľ: Mgr. Andrea Kozáková
                                                                                                    riaditeľka Cultus Ružinov, a. s.

12.	Rôzne

K bodu 1:

     Prítomných privítala a pracovné stretnutie otvorila PaedDr. Mária Barancová, predsedníčka komisie. Členovia komisie súhlasili s obsahom  programu, ktorého body sa mali prerokovať.

K bodu 2:
     
     Predmetný materiál komisii predložila vedúca sekcie materských škôl, pani Oľga Ličková. Informovala, že riaditeľky MŠ sú v súlade s platnou legislatívou povinné vypracovať správy o výchovno-vzdelávacej činnosti...., prerokovať ich v pedagogickej rade a rade školy, predložiť na schválenie zriaďovateľovi. Riaditeľka MŠ musí správu zverejniť na obvyklom mieste a  webovej stránke materskej školy najneskôr 31. 12. 2015. Materiál  bol predložený operatívnej porade starostu, miestnej rade a bude preložený na rokovanie miestneho zastupiteľstva.  
     Komisia školstva, kultúry a športu materiál „Správy o výchovno-vzdelávacej činnosti , jej výsledkoch a podmienkach materských  škôl v zriaďovateľskej pôsobnosti mestskej časti Bratislava – Ružinov za školský rok  2014/2015“ prerokovala a

1.) berie na vedomie

2.) odporúča
predložený materiál schváliť v MZ m. č. Bratislava – Ružinov.  

  Hlasovanie:   Zúčastnilo sa: 4 
          	                                              Za:  4

  K bodu 3:

       K predmetnému materiálu komisii poskytla informácie vedúca sekcie základných škôl, PaedDr. Erika Drgoňová. I ona zdôraznila, že správy sú vypracované v súlade s platnou legislatívou -  vyhláškou č. 9/2006 o štruktúre a obsahu správ o výchovno-vzdelávacej činnosti, jej výsledkoch a podmienkach škôl a školských zariadení. Za správnosť a pravdivosť jednotlivých údajov zodpovedá riaditeľ školy. Po schválení správ zastupiteľstvom je riaditeľ školy povinný správu zverejniť v škole na obvyklom mieste a do 31. 12. 2015 na webovej stránke školy v takej podobe, ako ju miestne zastupiteľstvo schválilo.  
         
    Komisia školstva, kultúry a športu  po prerokovaní  predložený materiál 
„Správy o výchovno-vzdelávacej činnosti , jej výsledkoch a podmienkach základných škôl
v zriaďovateľskej pôsobnosti mestskej časti Bratislava – Ružinov za školský rok 2014/2015“
 
1.) berie na vedomie

2.) odporúča
schváliť v MZ MČ Bratislava – Ružinov

    Hlasovanie:   Prítomní:  4
          	                             Za:  4

K bodu 4:

     Mgr. Kováčová pripomenula členom komisie, že materiál je predložený na zasadnutie Miestneho zastupiteľstva mestskej časti Bratislava – Ružinov ako informatívny materiál na základe uznesenia MZ č. 383/XXII/2013. Je zostručneným zhrnutím správ ZŠ a MŠ do prehľadného celku. Predkladané informácie poskytli riaditelia základných a materských škôl podľa podkladov referátu metodiky škôl a tieto boli zapracované do jednotlivých bodov správy. Materiál je rozšírený o mimorozpočtové finančné prostriedky jednotlivých základných škôl a pridelené finančné prostriedky pre materské školy za obdobie 1. 9. 2014 – 31. 8. 2015.  Časť „Materské školy“ obsahuje i tabuľku s počtami prijatých/neprijatých detí pre školský rok 2015/2016.  Prednosťou takto vypracovaného materiálu je, že v každom bode sú zapracované do prehľadnej tabuľky všetky školy, a teda je možné ľahšie ich porovnávať.

    Komisia školstva, kultúry a športu  po prerokovaní  predložený materiál    „Informácia – Správa o činnosti základných a materských škôl v zriaďovateľskej  pôsobnosti mestskej časti Bratislava – Ružinov za školský rok 2014/2015“  zobrala na vedomie. K informatívnemu  materiálu sa nevypracúva stanovisko.

K bodu 5:

   Mgr. Kováčová prítomných informovala, že v súlade s platnou legislatívou je obec ako zriaďovateľ povinná určiť miesto a čas zápisu detí do základnej školy. Úlohu si splnila vypracovaním VZN č. 4/2008 a 4/2015. Novela školského zákona s platnosťou od 1. 9. 2015 mení termín konania zápisu, a to z pôvodného mesiaca február sa zápis presúva na mesiac apríl. Na základe uvedeného referát metodiky škôl navrhuje zrušenie VZN č. 4/2004 a 4/2015 a ich nahradenie novým VZN o zápise dieťaťa na plnenie povinnej školskej dochádzky v ZŠ v zriaďovateľskej pôsobnosti mestskej časti Bratislava – Ružinov, ktorého návrh bol komisii predložený.

     Komisia školstva, kultúry a športu  po prerokovaní  predložený materiál „VZN o povinnom zápise dieťaťa na plnenie povinnej školskej dochádzky v základných školách v zriaďovateľskej pôsobnosti mestskej časti Bratislava - Ružinov“ 
 
1.) berie na vedomie

2.) odporúča
schváliť v MZ MČ Bratislava – Ružinov

    Hlasovanie:   Prítomní:  4
          	                             Za:  4

 K bodu 6:

     Mgr. Kopún vysvetlil členom komisie dôvody návrhu dodatku štatútu hlavného mesta SR Bratislavy. Hlavné mesto ním chce rozšíriť svoje kompetencie a kompetencie mestských častí  o možnosť vydávania nariadení v oblasti verejného poriadku v súlade  s § 4 ods. 3 písm. n) zákona č. 369/1990 Zb. o obecnom zriadení na činnosti, ktorých vykonávanie môže byť zakázané alebo obmedzené na určitý čas alebo na určitom mieste. Mestská časť Bratislava – Ružinov s terajšou podobou návrhu dodatku nesúhlasí. Navrhuje do dodatku štatútu zapracovať konkrétne činnosti, ktorých by sa mal dodatok týkať, s odkazmi na príslušné predpisy. Tak by sa predišlo problémom, ktoré by mohli vzniknúť pri aplikácii ako dôsledok nejednoznačného výkladu vyššie uvedeného ustanovenia.

     Komisia školstva, kultúry a športu  po prerokovaní  predložený materiál  „Návrh dodatku 4.... Štatútu hlavného mesta SR z......2015“

1.) berie na vedomie

  2.)  odporúča                                                
     neschváliť v MZ MČ Bratislava – Ružinov predmetný návrh dodatku štatútu 

    Hlasovanie:   Prítomní:  4
          	                             Za:  4      

K bodu 7:           

     Mgr. Tóth informoval členov komisie, že hlavným dôvodom vypracovania návrhu  nového VZN sú legislatívne zmeny – už v poradí 12. novelizácia zákona č. 178/1998. Zákon upravuje pôsobnosť obce ako povoľovacieho orgánu a orgánu dozoru pri predaji výrobkov a poskytovaní služieb na trhových miestach. Najpodstatnejšie zmeny sú v návrhu VZN operatívne zapracované  spolu s podnetmi a skúsenosťami z praxe. 
     Referát miestnych daní a podnikateľských činností zároveň navrhuje zrušenie VZN č. 6/2008 o úprave podmienok predaja výrobkov a poskytovania služieb na trhových miestach na území mestskej časti Bratislava  - Ružinov.

     Komisia školstva, kultúry a športu predložený materiál „Návrh Všeobecne záväzného nariadenia mestskej časti Bratislava – Ružinov č...../2015 z 3. novembra 2015 o úprave  podmienok predaja výrobkov a poskytovania služieb na  trhových miestach  na území mestskej časti Bratislava – Ružinov“

                     1.)  berie na vedomie

    Hlasovanie:   Zúčastnilo sa:  4 
          	                                    Za:  4                   

K bodu 8:                        

     Mgr. Tóth členom komisie objasnil, že návrh nového VZN bol vypracovaný na podnet Regionálnej veterinárnej a potravinovej správy Bratislava – mesto a listu obchodnej spoločnosti Ružinovský podnik verejno-prospešných služieb (RPVPS), ktorý je správcom trhovísk v mestskej časti Bratislava – Ružinov, so žiadosťou o novelizáciu VZN č. 18/1998. Ustanovenia VZN nie sú v súlade s platnou legislatívou. Referát miestnych daní a podnikateľských činností v spolupráci s RPVPS vypracoval v súlade s príslušnými ustanoveniami zákona č. 178/1998 o podmienkach predaja a poskytovania na trhových miestach v znení neskorších predpisov návrh nového VZN, ktorým sa vydáva Trhový poriadok pre trhoviská na území mestskej časti Bratislava – Ružinov.
     Zároveň referát miestnych daní a podnikateľských činností navrhuje zrušenie VZN č. 6/1998 Trhový poriadok pre trhoviská v správe SVPS Bratislava Ružinov na území mestskej časti Bratislava – Ružinov.

     Komisia školstva, kultúry a športu predložený materiál „Návrh Všeobecne záväzného nariadenia mestskej časti Bratislava – Ružinov č...../2015 z 3. novembra 2015, ktorým sa vydáva Trhový poriadok pre trhoviská  na území mestskej časti Bratislava – Ružinov“

                     1.)  berie na vedomie

    Hlasovanie:   Zúčastnilo sa:  4 
          	                                    Za:  4   

K bodu 9:       

     Ing. Lenár , riaditeľ RŠK, informoval o stave hospodárenia. RŠK prijal v období 31. 7. 2015-30. 9. 2015 od mestskej časti 3 finančné transfery, uviedol na aký účel boli využité. Zdôraznil, že RŠK pravidelne podľa splátkových kalendárov uhrádza všetky predpísané       platby. Ďalej RŠK uhradil záväzky vyplývajúce z jeho činnosti. K 30. 9. 2015 mal RŠK neuhradených 11 faktúr v lehotách splatnosti.
    V oblasti personalistiky  a miezd postupne odstraňujú zistené nedostatky, kompletizujú doklady...Pripravuje sa nový Organizačný poriadok. K 30. 9. 2015 nemá RŠK voči poisťovniam a daňovému úradu žiadne nevyrovnané záväzky.

     Komisia školstva, kultúry a športu  po prerokovaní  predložený materiál „Informácia o stave hospodárenia a personálnom obsadení v Ružinovskom športovom klube, príspevkovej organizácii k 30. 9. 2015“ 
 
1.) berie na vedomie

2.) odporúča
schváliť v MZ MČ Bratislava – Ružinov

    Hlasovanie:   Prítomní:  4
          	                             Za:  4

K bodu 10:

     Materiál predložil prednosta Miestneho úradu mestskej časti Bratislava – Ružinov, Ing. Juraj Hagara. Informoval, že RPVPS užíva hnuteľný i nehnuteľný majetok, ktorý je v správe a vo vlastníctve mestskej časti, na základe zmluvy o komplexnom nájme majetku. Platnosť zmluvy končí 31. 12. 2015. RPVPS vypracoval a predložil dodatok zmluvy. Dodatok č. 3 má oproti zmluve 2 nové parametre – dobu nájmu, výšku nájomného, sú pre mestskú časť nevýhodné. Prednosta objasnil, aké dôvody RPVPS uvádza pre vypracovanie predmetného dodatku. V súlade s platnou legislatívou sa môže majetok obce prenajímať iba na základe obchodnej verejnej súťaže, dobrovoľnej dražby alebo priamym prenájmom. Členovia komisie prezentovali svoje názory na riešenie situácie s RPVPS.

     Komisia školstva, kultúry a športu predložený materiál „Návrh  na predĺženie doby nájmu a zníženie nájomného za nájom hnuteľného   a nehnuteľného majetku vo vlastníctve hlavného mesta SR Bratislavy, zvereného do správy mestskej časti Bratislava – Ružinov a vo vlastníctve mestskej časti Bratislava – Ružinov Ružinovskému podniku verejno – prospešných služieb, a. s., so sídlom Mlynské Luhy 19, 821 05 Bratislava, IČO 35 828 064 formou Dodatku č. 3 k zmluve o komplexnom nájme majetku z dôvodu hodného osobitného zreteľa“

                     1.)  berie na vedomie

    Hlasovanie:   Zúčastnilo sa:  4 
          	                                     Za:  4         

     Komisia materiál zobrala na vedomie. Na zasadnutí komisie boli prítomní 4 členovia, z toho dvaja členovia komisie ( medzi nimi i Bc. Bajer) nesúhlasia s tým, aby  predmetný materiál bol schválený MZ, dvaja členovia sa v tomto prípade zdržali. K tomuto záveru dospeli rozoberaním situácie v RPVPS.
  
K bodu 11:
   Riaditeľka CULTUSU, a. s. Mgr. Kozáková, komisii predložila prehľadnú tabuľku dlhodobých nájmov v jednotlivých domoch kultúry. Nájomné zmluvy boli uzatvárané na 2 roky, väčšine z nich už bude končiť platnosť. Výška nájomného sa odvíja od kvality priestorov. Mnohí nájomníci žiadajú zníženie výšky nájomného. 
   Krátkodobé nájmy majú jednotnú výšku nájomného. Školám v zriaďovateľskej pôsobnosti mestskej časti sa priestory poskytujú bezplatne. 
 Komisia školstva, kultúry a športu  po prerokovaní  predložený materiál    zobrala na vedomie. Materiál si vyžiadala komisia, nepredkladá sa ďalej.

K bodu 12:

     Nevyskytli sa žiadne ďalšie podnety, ktoré by bolo nutné prerokovať. Pracovné stretnutie ukončila PaedDr. Barancová.

                                                                                                   PaedDr. Mária Barancová v. r.
                                                                                                          predsedníčka komisie

V Bratislave    22. 10. 2015
Zapísala: Mgr. J. Lukáčová v. r.